รัฐบาลไทย-ข่าวทำเนียบรัฐบาล-“พาณิชย์”ลุยจับไม่เว้นวันหยุด รวบขายหน้ากากอนามัยแพงอีก 8 ราย ยอดรวมทะลุ 306 ราย [กระทรวงพาณิชย์]
วันอาทิตย์ที่ 12 เมษายน 2563
“พาณิชย์”ลุยจับไม่เว้นวันหยุด รวบขายหน้ากากอนามัยแพงอีก 8 ราย ยอดรวมทะลุ 306 ราย [กระทรวงพาณิชย์]
“พาณิชย์”ลุยจับไม่เว้นวันหยุด รวบขายหน้ากากอนามัยแพงอีก 8 ราย ยอดรวมทะลุ 306 ราย
“พาณิชย์”ลุยจับต่อเนื่องไม่เว้นวันหยุด รวบผู้จําหน่ายหน้ากากอนามัย เจลล้างมือ แพงเกินสมควรได้อีก 8 ราย รอบนี้จับผู้กระทําผิดขายผ่านเฟซบุ๊กได้มากสุด และยังจับร้านขายยา ขายทางโทรศัพท์ได้เพิ่มด้วย รวมถึงจับไม่แจ้งต้นทุน การผลิต จําหน่ายแอลกอฮอล์ ทํายอดรวมทะลุ 306 รายแล้ว
นายสุพพัต อ่องแสงคุณ โฆษกกระทรวงพาณิชย์และหัวหน้าฝ่ายสร้างการรับรู้และประชาสัมพันธ์ศูนย์ปฏิบัติการด้านการควบคุมสินค้า (ศปส) เปิดเผยถึงผลการปฏิบัติการกรณีสินค้าอุปโภคบริโภคและเวชภัณฑ์ของกระทรวงพาณิชย์ว่า ณ วันที่ 11 เม.ย.2563 ที่ผ่านมา กระทรวงพาณิชย์ได้ร่วมกับหน่วยงานที่เกี่ยวข้อง ดําเนินการจับกุมผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 โดยสามารถจับกุมผู้กระทําความผิดกรณีหน้ากากอนามัย เจลล้างมือและแอลกอฮอล์เพิ่มอีก 8 ราย แบ่งเป็น กรุงเทพฯ 3 ราย และต่างจังหวัด 5 ราย ทําให้ยอดรวมการจับกุมเพิ่มขึ้นเป็น 306 ราย แยกเป็นกรุงเทพฯ 151 ราย และต่างจังหวัด 155ราย
สําหรับการจับกุมในกรุงเทพฯ 3 ราย แยกเป็นการล่อซื้อและจับกุม ผู้จําหน่ายหน้ากากอนามัยผ่านทางเฟซบุ๊ก 2 ราย พบจําหน่ายหน้ากากอนามัยบรรจุกล่องละ 50 ชิ้น ในราคากล่องละ 650 บาท (เฉลี่ยชิ้นละ 13 บาท) รวม 10,000 ชิ้น อีก 1 ราย พบจําหน่ายหน้ากากอนามัยแพงเกินสมควรในราคา 13.76 บาทต่อชิ้น ซึ่งในกรณีนี้ได้มีการขยายผลเพิ่มเติมโดยการเข้าตรวจค้นสถานที่ต้องสงสัยว่าเป็นสถานที่เก็บและจําหน่ายสินค้าหน้ากากอนามัย ผลการตรวจค้นพบของกลางเป็นหน้ากากอนามัยผลิตในประเทศเวียดนามและจีน รวม 8,800 ชิ้น มูลค่ารวม 121,088 บาท และเจ้าหน้าที่ยังได้ล่อซื้อและจับกุมผู้จําหน่ายหน้ากากอนามัยผ่านทางโทรศัพท์ได้อีก 1 ราย จําหน่ายหน้ากากอนามัยในราคากล่องละ 600 บาท (เฉลี่ยชิ้นละ12 บาท) ทั้ง 3 รายถูกดําเนินคดีข้อหากระทําความผิดจําหน่ายหน้ากากอนามัยราคาสูงเกินสมควรตามมาตรา 29
ส่วนต่างจังหวัดจับกุมได้ 5 ราย ได้แก่ จังหวัดปทุมธานี 1 รายจําหน่ายหน้ากากอนามัยผ่านทางเฟซบุ๊ก โดยเจ้าหน้าที่ทําการการล่อซื้อและจับกุม พบจําหน่ายหน้ากากอนามัยบรรจุกล่องละ 50 ชิ้น ในราคากล่องละ 680 บาท (เฉลี่ยชิ้นละ13.60 บาท) รวม 1,500ชิ้น จังหวัดนครราชสีมา 1ราย เป็นร้านขายยาจําหน่ายหน้ากากอนามัยในราคาชิ้นละ 140 บาท จังหวัดมหาสารคาม 2 ราย โดยทั้ง 4 รายกระทําความผิดข้อหาจําหน่ายหน้ากากอนามัยราคาสูงเกินสมควร ตามมาตรา 29 และเจ้าหน้าที่ได้ล่อซื้อและเข้าตรวจค้นบ้านพักในอําเภอเมือง จังหวัดภูเก็ต 1 ราย พบการกระทําความผิดข้อหาจําหน่ายเจลแอลกอฮอล์ ไม่แจ้งต้นทุน ราคาซื้อ ราคาจําหน่าย ปริมาณการผลิตต่อ กกร. ตามมาตรา 25 (5)
ทั้งนี้ โทษที่ผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 ข้อหาขายเกินราคาควบคุม มาตรา 25 (1) มีโทษจําคุกไม่เกิน 5 ปี ปรับไม่เกิน 1 แสนบาท หรือทั้งจําทั้งปรับ ข้อหาไม่แจ้งต้นทุนราคาซื้อ ราคาจําหน่าย ปริมาณการผลิต ปริมาณคงเหลือ ตามมาตรา 25 (5) มีโทษจําคุกไม่เกิน 1 ปี หรือปรับไม่เกิน 20,000 บาท หรือทั้งจําทั้งปรับ และปรับไม่เกินวันละ 2,000 บาท ตลอดเวลาที่ฝ่าฝืนหรือจนกว่าจะแจ้ง มาตรา26 ข้อหาเป็นผู้ผลิตไม่แจ้งชื่อ ราคาซื้อ ราคาจําหน่าย มาตรา28ข้อหาไม่ปิดป้ายแสดงราคาขาย มีอัตราโทษปรับไม่เกิน 1 หมื่นบาทและมาตรา 29ข้อหาขายแพงเกินสมควรมีอัตราโทษจําคุกไม่เกิน 7 ปี ปรับไม่เกิน 1.4 แสนบาท หรือทั้งจําทั้งปรับ
สําหรับสถานการณ์ไข่ไก่ในขณะนี้ มีปริมาณผลผลิตเพียงพอต่อการบริโภคภายในประเทศ เนื่องจากมีปริมาณผลผลิตไข่ไก่ป้อนเข้าสู่ตลาดอย่างต่อเนื่อง และในรวมพบว่าความต้องการซื้อไข่ไก่ของประชาชนมีปริมาณลดลงจนเริ่มเข้าสู่ภาวะปกติ
อย่างไรก็ตาม หากผู้บริโภคพบเห็นการกักตุนหรือค้ากําไรเกินควร สามารถร้องเรียนได้ที่สายด่วนกรมการค้าภายใน 1569 และ ในต่างจังหวัดร้องเรียนได้ที่สํานักงานพาณิชย์จังหวัด หรือศูนย์ดํารงธรรมจังหวัด
>>>ติดตามข่าวสารพาณิชย์แบบฉับไว ส่งตรงถึงมือถือได้ที่http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์https://twitter.com/CNAOnlineTwit